П Р О Т О К О Л    № 19

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

27 май 2014 г.

Днес, 27.05.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА - отсъства
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

1. ОТНОСНО: Проект на доклад, изготвен в изпълнение на решение на ВСС от 15 май 2014 г. по Протокол № 20 /т.70/ относно приемане на основните резултати от пилотното емпирично изследване на натовареността на съдиите, проведено в периода декември 2013 г. – януари 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема по принцип изготвения проект на Доклад за извършените дейности, ангажираните лица и финансирането на процеса по изследване на работната натовареност на магистратите, изготвен въз основа на решение на ВСС от 15 май 2014 г. /Протокол № 20, т. 70/.
1.2. Дава възможност на членовете на комисията до следващото заседание да направят предложения за допълнения или изменения в текста на проекта за доклад по т.2.1., с оглед окончателното му подготвяне за внасяне във ВСС за обсъждане и приемане в заседание след 29.05.2014 г.

2. ОТНОСНО: Проект за решение на ВСС относно определяне на минималната натовареност на председателите на съдилища и техните заместници при разпределяне на делата за разглеждане и Доклад, обобщаващ становищата, постъпили от съдилищата във връзка с приетия Анализ на натовареността на председателите на съдилищата и техните заместници /март, 2014/.

След дискусия и като взе предвид изразеното отрицателно становище от член на комисията по отношение на задължителния характер на предлаганото решение, 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема с направеното допълнение в т. ІІ проекта за решение  и представения от председателя на комисията Доклад, обобщаващ становищата, постъпили от съдилищата във връзка с приетия от ВСС с решение от 10.04.2014 г. Анализ на натовареността на председателите на съдилищата и техните заместници /март, 2014/.
2.2. Предлага на ВСС проекта за решение и доклада по т. 2.1 за обсъждане и приемане в заседанието му на 29.04.2014 г.

3. ОТНОСНО: Определяне на представители за участие в работна визита в Холандския съвет на съдебната власт, която ще се проведе в периода 14-15 юли 2014 г., гр. Хага, Кралство Нидерландия.
Приложение: Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага за следващото заседание на комисията.

4. ОТНОСНО: Писмо изх. № 189/21.05.2014 г. от председателя на Районен съд – Благоевград във връзка със Сигнал от председателя на Окръжен съд – Благоевград, предмет на обсъждане в предходно заседание на комисията /вх. № 11-06-397/12.05.2014 г./.
Приложение: Писмо изх. № 189/21.05.2014 г. от председателя на Районен съд – Благоевград /вх. № 11-06-397/22.05.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение писмо изх. № 189/21.05.2014 г. от председателя на Районен съд – Благоевград.
4.2. Определя председателя на КАОСНОСВ, който заедно с председателите на КПКИТС и КПЕПК, съвместно със служител от дирекция „Информационни системи” от Администрацията на ВСС - Мирослава Чирпъкова, системен администратор, да посетят Окръжен съд Благоевград във връзка с подадените сигнал и становища съответно от председателите на ОС - Благоевград и РС - Благоевград.

5. ОТНОСНО: Извлечение от Протокол № 19/19.05.2014 г. /т. 9.3/ на Комисия „Професионална етика и превенция на корупцията”.

С решението си по т. 9.3 КПЕПК изисква информация от всички постоянни комисии относно липса на отговори от Методи Лалов – председател на Софийски районен съд. След дискусия,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Уведомява Комисия „Професионална етика и превенция на корупцията” на ВСС, че не са изисквани информации от Софийски районен съд, по които да не е постъпвал отговор от страна на съда, респективно от страна на председателя на съда.
5.2. Изпраща решението по т. 5.1 на КПЕПК за сведение.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ